OpenLLM-France/wikimedia huggingface dataset:
# Patricia Conde

Patricia Conde Galindo (Valladolid, Espainia, 1979ko urriaren 5a - ) espainiar aktore, modelo eta telebista aurkezlea da.
Hiru anai-arreben artean txikiena da, eta 14 urte zituela hasi zen modelo lanetan. 1999an Miss España lehiaketan aurkeztu zen eta laster hasi zen telebistan lanean.

## Sariak

Patricia Condek sari ugari irabazi ditu, batez ere Se lo que hicisteis saioan hasi zenetik. Azkenekoa 2008ko Urrezko TPa izan da.

## Telebista

* El informal, Telecinco, 2000-2002
* El club de la comedia, Canal Plus
* Lady Kaña, TVE, 2004
* Un domingo cualquiera, TVE, 2004
* Nuestra mejor canción, TVE, 2004
* Splunge, TVE, 2005
* 7 días al desnudo, Cuatro, 2005-2006
* Sé lo que hicisteis la última semana, la Sexta, 2006-2007
* Sé lo que hicisteis..., la Sexta, 2007-2011

## Antzerkia

* 5 mujeres.com
* Noche de cómicos
* Los 39 escalones (Alfred Hitchcock)

## Filmografia

* La Kedada
* Tweester Links

## Bibliografia

* Lady Kaña, 2004

## Kanpo estekak

* (Gaztelaniaz) Patricia Conderen webgunea
* (Ingelesez) Patricia Conde IMDb-n
* (Ingelesez) Patricia Conderen biografia
* Datuak: Q200512
* Multimedia: Patricia Conde (Spain actress) / Q200512
# Patricia Barker

Patricia Barker (Thornoby-on-Tees, 1943ko maiatzaren 8a) eleberrigile britainiarra da. Jaioterria (Ingalaterrako ipar-mendebaldea) eta amaren zein amonaren belaunaldiak oinarritzat harturik, langile-klaseko emakumeen bizimodu latza azaldu zuen lehen hiru eleberrietan: Union Street (1982), Blow Your House Down (1984) eta The Century's Daughter (1986). Laugarren eleberrian, gizonezko bat hartu zuen protagonistatzat (The Man Who Wasn't There,1989). Dena dela, horren ondoko hiru eleberriek eman diote osperik handiena. Lehen Mundu Gerran kokaturiko trilogia bat da: Regeneration, (1991), The Eye in the Door (1993) eta The Ghost Road (1995). Guardian Fiction Prize saria jaso zuen The Eye in the Door eleberriarengatik, eta Booker saria, berriz, The Ghost Road lanagatik. Beste lan batzuk: Another World (1998), Border Crossing (2001), Double Vision (2003), Life Class (2007).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61198
* Multimedia: Pat Barker / Q61198
# Patricia Arbués

Patricia Arbués (Madril, 2004ko abenduaren 27a) Espainiako haur aktore bat da. 2011 eta 2013.urte bitartean Antena 3ko El Barco telesailean ikusi genuen, Valeria Montero kapitainaren alaba txikiaren papera antzezten zuena.
Gainera, serietan parte hartu duen haur txikienetarikoa da. Cuarto milenio Cuatro telebista kateko saioan bere parte hartzea nabarmentzen da.
Telebistan parte hartu baino lehenago, haur modeloa izan zen El Corte Inglésko katalogoetan eta telebistako iragarki batzuetan parte hartu du (Etxebizitza ministerioak, Johnson's xanpu, Dario Barrio sukaldariarekin eta Kinder eta Movistar iragarkietan). Bere anaiak, Pablo eta Hugo, ere aktoreak dira. Hugo Arbués (Patriciaren bikia) Hierro pelikulan parte hartu zuen (2010) Gabe Ibañezek zuzenduta. Pablo Arbués, Hospital Central telesaileko kapitulu batzuetan parte hartu du eta Andy y Lucasen bideoklip batean atera da. Pasareletan, modan eta telebistako iragarkietan zentratuagoa dago serietan edo programetan baino.
# Patricia Ayala Ruiz

Patricia Ayala Ruiz kolonbiar zinemagilea, dokumentalista eta kazetaria da, Don Ca (2013) eta Un asunto de tierras (2015) dokumentalak zuzentzeagatik aitortua.

## Karrera

2010ean ekin zion Aiarak Don Ca izenburuko bere lehen film dokumentalaren ekoizpen faseari. Dokumentala Kolonbian estreinatu zen 2013an, eta Camilo Arroyo Arboledaren istorioa aurkezten du, Popayán hiriko bere jaioterriko komunitatea utzi zuen Guapi udalerri xumean bizitzeko eta komunitateko tutore moduko bat izateko. Bi urte geroago, bere bigarren film luzea estreinatu zuen, Un asunto de tierras izenekoa, non Kolonbiako lurrak berreskuratzeko prozesu neketsua aztertzen duen. 2015ean ere, Señal Colombia kateko dokumentala egin zuen Mutis izenburupean, Álvaro Mutis idazle kolonbiarren bizitzari eta lanari buruzkoa.

## Filmografia nabarmendua
### Zinema eta telebista

* 2013 - Don Ca
* 2015 - Un asunto de tierras
* 2015 - Mutis

## Erreferentziak

* ↑ «Retrato de un hombre libre» Revista Arcadia.
* ↑ Don Ca Revista Semana. 2020ko apirilaren 4an kontsultatua.
* ↑ Don Ca, cine documental Revista Arcadia. 2020ko apirilaren 4an kontsultatua.
* ↑ «Un asunto de tierras, el documental incómodo sobre la realidad colombiana» Las 2 Orillas 2015eko abuztuaren 25a.
* ↑ «Un asunto de tierras, el documental sobre el espinoso camino de la restitución» Revista Semana.
* ↑ «Un café con Patricia Ayala, directora del documental Mutis» Señal Colombia.

## Kanpo estekak

* Datuak: Q89414294
# Patricia Bullrich

Patricia Bullrich (Buenos Aires, 1956ko ekainaren 11) argentinar politologoa eta politikaria da. Elkarrekin Aldaketarako (gaztelaniaz: Juntos por el Cambio — JxC) koalizio politikoko buruetako bat da. 2015 eta 2019 bitartean Argentinako Nazioko Segurtasun ministroa izan zen Mauricio Macri presidentea agintean zela. 2020ko otsailaren 5az geroztik Proposamen Errepublikazalea (gaztelaniaz: Propuesta Republicana — PRO) alderdi politikoko presidentea da.
2023ko Argentinako presidentetzarako hauteskundeetan bere burua presidentegaitzat aurkeztu zuen Elkarrekin Aldaketarako koalizio politikoaren zerrendaburu gisa, baina ez zuen behar beste boto lortu hauteskundeen bigarren itzulira aurrera egiteko.

## Kanpo estekak

* Datuak: Q9056861
* Multimedia: Patricia Bullrich / Q9056861
# Pianoarentzako 22. sonata (Beethoven)

Ludwig van Beethovenen pianoarentzako 22. sonata Fa maiorrean Op. 54, beti izan da eztabaidagai. Beethovenek idatzitako laburrenetako bat da. Kontzertuetan erabat ahaztua, oso eztabaidatua izan zen sonata formaren kanon klasikoa jarraituz egituratutako mugimendu bat erabiltzeagatik. Oraindik, Beethovenen beste sonata laburrek ez bezala, honek bere izaera propioa du.

## Egitura

Bi mugimendu baino ez ditu:
* In tempo di menuetto
* Alegretto

## Kanpo estekak

* Datuak: Q146561
* Multimedia: Piano Sonata No. 22 (Beethoven) / Q146561
# Piano nobile

Piano nobile (euskaraz, solairu noblea) egoitza handi baten solairu nagusia da, normalean pizkundetar arkitektura klasikoaren estiloetako batean eraikia. Solairu horretan daude eraikinaren logela nagusiak eta harrera-gelak.

## Ezaugarriak

Piano nobilea, normalean, lehen solairua izaten da, baina batzuetan bigarren solairua izan daiteke, bigarren mailako gelak eta zerbitzurako gelak dituen harrobiko harlangaitzezko beheko solairu baten gainean kokatua.
Banaketa hori emateko arrazoiak ikuspegi hobeak lortzea eta hezetasuna saihestea dira. Azken hau bereziki garrantzitsua zen Venezian, non palazzi askoren solairu noblea kanpotik ikus zitekeen, bere leihate, balkoi eta galeria handien ondorioz. Adibide nagusien artean ditugu Ca' Foscari, Ca' d'Oro eta Palazzo Barbarigo.
Solairuaren ezaugarri nagusia bere leihoen dimentsio handia izaten zen. Ingalaterran eta Italian erliebe apainduko harlangaitzez apaindua zen, bere garrantzia nabarmentzen zuena. Gainera, jauregiko biztanleak ez ziren azpian zegoen zerbitzuko etxebizitzatik sartu behar. Ingalaterrako adibide bat Kedleston Hall da eta Italiakoa Villa Capra.
Etxe gehienek bigarren solairu bat zuten solairu noblearen gainean, erabilera intimoeneko logeletarako eta familiaren logeletarako, ohorezko gonbidatuak ez zeudenean. Bigarren solairu horren gainean teilatupe bat zegoen, zerbitzuko logelak zituena.
Mailakako antolaketa hau Europa osoan mantendu zen estilo klasikoko etxe handien eraikuntza egon zen bitartean, XIX. mendea jada aurreratua zegoen arte.

## Secondo piano nobile

Italian, bereziki hirietako palazzietan, solairu noblearen gaineko maila, batzuetan, Secondo piano nobile (euskaraz, bigarren solairu noblea) bezala identifikatzen da, batez ere, galeriek eta balkoiek bere garrantzia islatzen badute, pisu nagusia baino eskala txikiagoan bada ere. Hala ere, gela nagusiak beti daude solairu noblean bertan.

## Beletage

Alemanian, Beletagea dago (bel étage termino frantsesetik dator eta 'solairu ederra' esan nahi du), solairu noblearen funtzio bera bete zuena. Biak XVII. mendekoak dira.

## Kanpo estekak

* Datuak: Q815421
# Pianoarentzako 11. Sonata (Mozart)

Wolfgang Amadeus Mozarten pianoarentzako 11. sonata la maiorrean K. 331 aipaturiko konposatzailearen pianoarentzako sonata bat da. Oraindik ez da zehatz ezagutzen noiz eta non idatzi zuen austriarrak sonata hau -Vienan edo Salzburgon 1783 inguruan, gaur egun litekeenenatzat hartzen dena, Paris eta 1778 bezain urruneko datak ere iradoki diren arren.

## Lana

Mozarten pianoarentzako sonatarik ezagunena da, bereziki bere amaieragatik, transkripzio eta bertsio ugari izan dituena, duela urte askotatik pianojole zaletuentzako erronka bat delarik.
Saint-Fuixen arabera, sonata hau, benetan, bildumako hamargarrena izango litzateke, aurrekoa, do maiorrean idatzia, hamaikagarrena izango litzatekeen bitartean. Baina Alfred Einsteinek, Mozartek bere aitari 1784ko ekainak 9-12an bidalitako gutun bat gogorarazten du, non honek argi eta garbi adierazten dituen hiru sonatak do maior, la maior eta hurrengoa fa maiorrean.

## Egitura

Hiru mugimenduz osatua dago.
* Andante grazioso (sei bariazio dituen gai bat).
* Menuetto (minueto bat eta hirukotea)
* Rondo Alla Turca: Allegretto

### Lehen mugimendua

Lan hau gai bariatu batekin hasten da (garai hartan frantziar eskolan ohikoa zen bezala); bere bariazioak mozartar estiloaren motarik garbi eta malguenekoak dira.

### Bigarren mugimendua

Jarraian datorren eta erdiko tempo motela den minuetoak izaera nabarmenki cantabile edo abesgarria du, eta argi eta garbi dator Schoberten ereduetatik.

### Hirugarren mugimendua

Azken mugimendua, Alla Turca, ohi Turkiar Martxa bezala ezaguna, sarri bere aldetik entzuten ohi da, eta Mozarten lan guztietatik ezagunenetako bat da. Honek jenizaroen turkiar banden soinua imitatzen du, garai hartan oso modan zegoena. Koda nagusi luzea non Sultan Handia danborren zarata gorgarriarekin zartzen ari dela dirudiena, Mozartek sonata Artaria argitaletxeari ematerakoan gehitu zuen.
Garaiko zenbait musika lanek imitatu zuten musika hori, Mozart beraren Die Entführung aus dem Serail opera barne.

## Kanpo estekak

* Datuak: Q908534
* Multimedia: Piano Sonata No. 11, K 331 / Q908534
# Pianoarentzako 14. Sonata (Beethoven)

14. sonata pianorentzat Do sostenitu minorrean (Op. 27, No. 2), Quasi una fantasia deitua baina normalean ilargi zuriaren sonata izenaz ezaguna, Ludwig van Beethovenen pianorako konposizioa da, bere lanik ezagunetariko bat dena. Berez, sonata bat da eta Giulietta Guicciardi kondesaren omenez idatzi zuen.

## Erreferentziak

* ↑ Kinderman, William. (2000). The Cambridge Companion to Beethoven. Cambridge: Cambridge University Press, 125–126 or. ISBN 978-0-521-58934-5..

## Kanpo estekak

* Datuak: Q12008
* Multimedia: Piano Sonata No. 14 (Beethoven) / Q12008
# Pianoarentzako 21. sonata (Beethoven)

Ludwig van Beethovenen pianoarentzako 21. sonata do maiorrean Op. 53, ohi Waldstein bezala ezagutua eta Frantzian eta Latinoamerikak L'aurore bezala, alemaniar konposatzailearen bere aro ertaineko pianoarentzako hiru sonatarik nabarmenetako bat da (besteak Apassionata Opus 57 eta Les Adieux dira).
Waldstein sonatak bere izena Beethovenek sonata hau Ferdinand von Waldstein kondeari eskaini ziolako jasotzen du. Zenbait lan daude konde honi eskainiak. Beharbada izena lan honetzat bere orijinaltasunagatik erabili zen.

## Mugimenduak

Sonata orok bezala, hiru mugimendu ditu:
** 1: Allegro con brio
** 2: Introduzione. Adagio molto-attacca
** 3: Rondo. Allegretto moderato.

### Allegro con brio

Sonata pianissimo jotako staccatoan dauden akordeekin oroigarriki hasten da. Erritmo antsiatsu eta zuzen honek ez du melodiarik bere lehen bi konpasetan, ondoren azkar igotzen da eta hiru notako igoerarekin ezker eskuan eta beste horrenbesteko jeitsierarekin eskuinekoan amaitzen da. Erritmo bizi honek jarraitu egiten du 45 segundo beranduago, notak batzuk besteekin tupust egiten ari direla dirudienean, barealdi harrigarriko melodia batera jeisten direnean.

### Introduzione. Adagio molto-attacca

Fa maiorrean idatzitako gai solemne batekin hasten da, tronparen soinua gogorarazten duena. Mugimendu guztia gai bakar batean oinarritzen da, nahiko iraupen laburrekoa da. Bere amaiera irekia geratzen da, rondoarekin bapatean hasi behar bait da.

## Kanpo estekak

* Datuak: Q146535
* Multimedia: Piano Sonata No. 21 (Beethoven) / Q146535
# Piano trio 2. zbk. (Schubert)

Piano trio 2. zbk Franz Schubert austriar musikagileak 1827ko azaroan amaitutako konposizio bat da.

## Zinema

1975ean Stanley Kubrick estatubatuar zinema zuzendariak zuzendutako Barry Lyndon filmako soinu bandako abestietako bat izan zen.

## Kanpo estekak

* Piano trio 2. zbk konposizioa entzungai
* Datuak: Q1660217
* Multimedia: D 929 – Piano Trio No. 2 in E-flat major / Q1660217
# Pianoarentzako 24. sonata (Beethoven)

Ludwig van Beethovenen pianoarentzako 24. sonata Sol sostenitu maiorrean, Op.78 Teresarentzat deitua da (Teréz Brunszvik kondesarentzat idatzia izan baitzen). Ludwig van Beethovenek 1809an idatzi zuen eta bi mugimendu baino ez ditu, hala, pianoarentzako sonata laburren taldekoa delarik:
* Adagio cantabile-Allegro ma non troppo
* Allegro vivace
Sonata honen ohiko iraupena 10 minutukoa da. Ohiko praktika da luze errepikatzen diren sekzioak kanpoan uztea, garapena eta birkapitulazioa kasu, hala, iraupen osoarekiko bi edo hiru minutuko diferentzia dagoelarik.
Maynard Solomonek adierazten duenez 24. sonata hau eta Apassionata izeneko 23. sonata ziren Beethovenen gogokoenak, "Hammerklavier" izeneko 29. sonataren aurretik.

## Kanpo estekak

* Datuak: Q146631
* Multimedia: Piano Sonata No. 24 (Beethoven) / Q146631
# Pohl (Alemania)

Pohl Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 349 biztanle zituen 4,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665841
* Multimedia: Pohl (Nassau) / Q665841
# Pohle

Pohle Alemaniako udalerria da. Saxonia Beherea estatuan kokatuta dago, [[Schaumburg barrutia|Schaumburg]] barrutian. 2014an 870 biztanle zituen 7,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q688181
* Multimedia: Pohle / Q688181
# Pogromni

Pogromni Ameriketako Estatu Batuetako Alaska estatuko Aleutiar uharteetan dagoen sumendia da.
Sumendiaren azken erupzioa duela milaka urte izan zen, eta kraterra ia ez da nabaritzen higadura dela eta.

## Ikus, gainera

* Aleutiar uharteetako sumendien zerrenda

## Kanpo estekak

* (Ingelesez) Sumendiari buruzko informazioa.
* Datuak: Q3468036
# Pogorzela udalerria

Pogorzela Poloniako Polonia Handiko voivoderriko landa-hiri udalerri bat da, Gostyń barrutian kokatuta. 96,54 km²ko azalera du eta 2017ko datuen arabera 5045 biztanle zituen.

## Kanpo estekak

* Udalaren webgunea
* Datuak: Q554608
* Multimedia: Gmina Pogorzela / Q554608
ieaPolonia Handiko voivoderriko udalerriak :
# Pogăceaua

Pogăceaua Errumaniako udalerri bat da, Mureș konderrian. 1.890 biztanle ditu, 37,97 kilometro koadroko azaleran banatuta.

## Herriak

Udalerrian honako herriak daude:
Pogăceaua $^{(en)}$ Bologaia $^{(en)}$ Ciulea $^{(en)}$ Deleni $^{(en)}$ Fântâna Babii $^{(en)}$ Pârâu Crucii $^{(en)}$ Scurta $^{(en)}$ Sicele $^{(en)}$ Valea Sânpetrului $^{(en)}$ Văleni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5059255
# Pohela Boishakh

Bengalako Urte Berria (Bengalí: নববর্ষ Nôbobôrsho) edo Pohela Boishakh (পহেলা বৈশাখ Pôhela Boishakh edo পয়লা বৈশাখ Pôela Boishakh) bengali herriaren egutegiko lehenengo eguna da. Bangladeshen eta Mendebaldeko Bengalan ospatzen da; baita ere Assamgo eta Tripurako komunitate bengaliarretan. Asiako egutegi askoren urte berriaren egunarekin bat dator. Poila Boishakheko ospakizunek bengalar etnia guztiak lotzen dituzte, erlijio eta eskualde ezberdintasunak alde batera utzita.
Indian, Mendebaldeko Bengala eta Assam apirilaren erdialdean ospatzen den jai publikoa da, baina, batzuetan, apirilean izaten diren euri-arriskuengatik, maiatzean ospatzen da. Bangladeshen, aldatutako egutegi ofizialaren arabera, apirilaren 14 inguruan ospatzen den jai nazionala da.

## Iruditegia

* Haurrak Bangladeshen.
* Haurrak Bangladeshen.
* Neskak Bangladeshen, jantzi tradizionalarekin.

## Erreferentziak

* ↑ https://www.behance.net/gallery/172282731/Pohela-Boishakh-Bengali-New-Year?locale=es_ES
* ↑ https://en.ittefaq.com.bd/4996/Pohela-Boishakh-Festival-of-Tradition-and

## Ikus, gainera

* Bengaliar Pizkundea

## Kanpo estekak

* Datuak: Q2490734
* Multimedia: Pahela Baishakh celebrations / Q2490734
# Pohjola

Pohjola irudimenezko lekua da Finlandiako mitologian, eta Pohja (Iparraldea) aipatzen du, iparrorratzaren puntu gisa, Ipar Lurra —poloetako lurraldea—, eta, Kalevalaren munduan, Samien herrialdea. Kalevala kantu epikoko unibertsoan Väinölä lurralderen etsaia da Pohjola.
Mundu errealean, Pohjolak Laponia eta Kainuu eskualdearen zatiak hartuko lituzke. Pohjola leku mitikotzat ere har daiteke, eta hortik datorkio madarikazio fama: lurralde debekatua eta beti hotza, iparralde izoztuan. Mitologia horren arabera, gaixotasunak eta izozteak Pohjolatik etorriko dira ziurrenik.

## Kanpo estekak

* Artikulu hau, osorik edo zatiren batean, katalanezko Wikipediako «Pohjola» artikulutik itzuli da; zehazki, 2022-04-06ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q203041
# Pavel Pankov

Pavel Vadimovitx Pankov, errusieraz Павел Вадимович Панков, (Mosku, Errusia, 1995eko abuztuaren 14a), boleibolean lehiatzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen boleibolean , ROC taldearekin Frantziaren atzetik eta Argentinaren aurretik. Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.
Tokion, honako hauek osatzen zuten taldea: Denis Bogdan, Valentin Golubev, Ivan Jakovlev, Jegor Kliuka, Igor Kobzar, Ilias Kurkaiev, Maksim Mikhailov, Pavel Pankov, Viktor Poletaiev, Jaroslav Podlesnykh, Dmitri Volkov eta Artiom Volvitx-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoak, estalia |

## Erreferentziak

* ↑ «Pavel Pankov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ Pavel Pankov WorldofVolley-en (Ingelesez)

## Kanpo estekak

* Datuak: Q18224264
# Pavel Jozef Šafárik

Pavel Jozef Šafárik (Kobeliarovo, Hungariako Erresuma, 1795eko maiatzaren 13a - Praga, Bohemiako Erresuma, 1861eko ekainaren 26a) eslovakiar filologoa eta arkeologoa izan zen.

## Biografia

Pragako Unibertsitateko Liburutegiko zaindaria izan zen 1841. urtetik aurrera, eta Unibertsitate hartako Eslaviar Filologia saileko katedraduna 1848-1849 urteetan. X. mendera arteko eslaviar zibilizazioa aztertu zuen, eta txekiar hizkuntzari buruzko ikerketak ere egin zituen.
Obra nagusiak: Geschichte der slavischen Sprache und Literatur nach allen Mundarten (1826, "Eslaviar hizkuntza eta literaturaren historia bere dialekto guztietan"), Slavanske starozitnosti (1837, "Eslaviar antzinateak") eta Geschitche der südslawischen Literatur (1864. urtean argitaratua, "Hegoaldeko eslaviar literaturaren historia").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158354
* Multimedia: Pavel Jozef Šafárik / Q158354
# Pavel Kohout

Pavel Kohout (Praga, 1928ko uztailaren 20a) txekiar eta austriar idazlea da. 77. Gutuna komunismoaren aurkako mugimenduaren sortzaileetako bat izan zen.
1952an antzerkian eta estetikan graduatu zen Pragako Unibertsitate Karolinoan. Ideologia komunistakoa, Txekoslovakiako Gazte Batasuneko batzorde zentraleko kidea izan zen. Garai hartan hasi zen antzerki eta olerkigintza lanak idazten eta Idazle Elkartean sartu zen.
1956an Txekoslovakiako Telebistako berriemaile eta komentarista izan zen, eta 1963tik 1966ra Vinohrady Antzokiko zuzendaria. Garai hartan, jarrera politiko erreformistetara hurbildu eta Idazleen Batasunetik atera zen. Antzerki ofizialean lan egitea debekatu zioten eta antzerki konpainia propioa sortu zuen.
1968ko Pragako Udaberriko protagonista nagusietako bat izan zen. 1969an alderdi komunistatik bota zuten eta bere lana zentsuratu egin zuten. 1978an Vienara emaztearekin joan eta Burgtheaterren lan egiteko baimena jaso zuen. Txekoslovakiako nazionalitatea kendu zioten eta sl herrialdea itzultzea debekatu zioten. 1980an austriar herritartasuna jaso zuen eta Vienan lanean jarraitu zuen Txekoslovakiako komunismoaren erorketarekin bere herrialdera itzuli ahal izan zen arte.
Olerkigintza, eleberri eta antzerki lanen egilea da.
* Datuak: Q163557
* Multimedia: Pavel Kohout / Q163557
# Pavel Lednyov

Pavel Serafimovitx Lednyov (errusieraz: Павел Серафимович Леднëв; Gorki, gaur egungo Nizhni Novgorod, 1943ko martxoaren 25a - ibidem, 2010eko azaroaren 23a) sobietar atleta izan zen. Pentatloiko kirolaria ere izan zen. Zazpi domina lortu zituen 1968tik 1980ra bitarteko Olinpiar Jokoetan. 1968an, taldekako zilarrezko domina eskuratu zuen, eta 1972 eta 1980an, berriz, banakako lehiaketetako urrezko dominak. Hiru aldiz hirugarren izan zen banakako pentatloian, eta beste behin bigarren. Horrez gainera, lau aldiz izan zen munduko txapeldun (1973-75 eta 1978an) bakarkako lanetan, eta bi aldiz (1973 eta 1974an) munduko txapeldun taldekakoetan, Sobietar Batasuneko taldearekin. Olinpiar Jokoetan bi urrezko domina irabazi bazituen ere, ez zuen inoiz 200 puntutara iristea lortu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q783997